Frolendingen

Frolendingen er en avis som blir utgitt i Froland kommune, og Frolendingen AS ble stiftet mandag 3. oktober 2005 på Liens konditori i Osedalen i Froland. Den første utgaven kom ut onsdag 26. oktober samme år.

Avisa kom med egen nettavis 1. januar 2017, hvor hoveddelen av innholdet var forbeholdt abonnenter. Den 15. august 2018 ble en helt redesignet nettavis lansert, hvor alt innhold er forbeholdt abonnenter.

Frolendingen er en uavhengig lokalavis for innbyggerne i Froland kommune. Avisen eies av cirka 100 bedrifter og privatpersoner, som hver eier fra én til hundre aksjer.

Avisen er medlem av Landslaget for lokalaviser (LLA), og følger Vær Varsom-plakaten til PFU. Lokalavisen kommer ut hver onsdag og tar sikte på å dekke behovet for lokal stoff og nyheter hos Frolands innbyggere.

 Redaktører 
Siden oppstarten har Frolendingen hatt fem redaktører. Cornelius Munkvik var redaktør fra oppstarten og til 2007, da Ottar Johansen overtok.

Johansen gikk av med pensjon 31. desember 2010, hvorpå Olav Svaland overtok 1. januar 2011. Olav Svaland ble oppsagt av det daværende styret i Frolendingen i august 2011, etter at styret i avisen hadde stanset avisa grunnet en kontroversiell illustrasjon og artikkel om gruppen Folk for frihet. Svaland, som forlot avisen høsten 2011, har uttalt at han mener at kneblingen er et klart brudd på ytringsfriheten.Agderposten – Avisstyret skal gjøre «korrekte grep»

Fungerende redaktør fra august 2011 og til april 2015 var Elin Drivdal, som i mai 2015 overlot redaktørstolen til Baard Larsen. Han kom fra redaktørjobben i Åmliavisa, og hadde før den tid jobbet i over 10 år i Grimstad Adressetidende og ett år i Fædrelandsvennen.

Larsen fikk i januar 2021 ett års permisjon for å gå tilbake til Grimstad Adressetidende i en prosjektstilling. Fungerende redaktør/daglig leder ble Raymond Andre Martinsen. Sommeren 2021 ble Larsen fast ansatte i Grimstad Adressetidende, og Martinsen ansatt som redaktør.

Den 1. januar 2024 går Raymond Andre Martinsen over til å bli journalist i Frolendingen. Ny redaktør, blir Rachel Elisabeth Olsen, som er fra Froland.

Opplag
Bekreftede netto opplagstall fra Norsk Opplagskontroll og Landslaget for lokalaviser.Årets tall publiseres på 
LLAs nyhetssider, eldre tall er tilgjengelige på nett: 2004-2005   ,  2006-2007   , 2008, 2009, 2010 (Besøkt 27. februar 2011)
2006: 1 599
2007: 1 565
2008: 1 538
2009: 1 601
2010: 1 609
2011: 1 561
2012: 1 577
2013: 1 417
2014: 1 405
2015: 1 308
2016: 1 335
2017: 1 341

Referanser

Eksterne lenker



Kategori:Aviser i Agder
Kategori:Kultur i Froland
Kategori:Aviser etablert i 2005
Kategori:2005 i Norge
Kategori:Næringsliv i Froland